امریکا و پاکستان رهبر لری طالبان نینگ مستقیم بیر شکلده افغانستان حکومتی بیلن مذاکره ایتیشی نی طلب ایتدی. امریکا قوشمه ایالت لری دولت رهبری باراک و اوباما و پاکستان باش وزیری نواز شریف مشترک روشده ترقه تیلگن بیر اعلامیه ده طالباندن افغانستان حکومتی بیلن مستقیم بیر شکلده مذاکره ایتیش لری نی طلب ایتدی. اوشبو مشترک اعلامیه امریکا قوشمه ایالت لریده آق اویده اوباما بیلن شریف آره سیده بولیب اوتگن اوچره شوو آرتیدن ترقه تیلدی. نواز شریف نینگ اوباما نینگ امریکا لیک حربی لرنینگ افغانستاندن چیقیشی نی معطل قیلیب قویشیدن بیر هفته کیین واشنگتن گه سفر قیلگن لیگی کورینماقده. امریکا لیک حربی لرنینگ همه سی نینگ میلادی ۲۰۱۶ نچی ییلی نینگ سونگگی گه قدر افغانستاندن چیقیشی و فقط گینه بیر مینگ نفر امریکا لیک حربی نینگ افغانستانده قالیشی ریجه لنماقده ایدی. اوشبو بیر مینگ حربی نینگ هم کابلده امریکا سفارتی نینگ امنیتی اوچون قاله دیگن لیگی بیلدیریلماقده ایدی. شوندای قیلیب ایندی اوبا میلادی ۲۰۱۶ نچی ییلی نینگ سونگگی گه قدر ۹۸۰۰ نفر امریکا لیک حربی نی چیقارمس ایکن, میلادی ۲۰۱۷ نچی ییلیده هم ۵۵۰۰ حربی افغانستانده قاله دی. امریکا, پاکستان نینگ افغانستانده تینچ لیک نینگ اورنه تیلیشی بوییچه مهم رول اوینَشی نی طلب ایتماقده. باشقه بیر تماندن ایسه افغانستان پاکستان نی افغانستانده گی تروریست گروه لر نی حمایه ایتیش بیلن عیب له ماقده. براق, پاکستان اوشبو عیبلاو لرنی رد ایترایکن, اوزی نینگ هم تروریزم بلاسی گه مبتلا بولیب قالگن لیگی نی بیلدیرماقده.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
